Na temelju članka 2. Odluke o raspisivanju javnog natječaja za prodaju zemljišta u vlasništvu Općine Vladislavci („Službeni glasnik“ Općine Vladislavci broj 8/20) i članka 36. statuta Općine Vladislavci („Službeni glasnik“ Općine Vladislavci broj 3/13, 3/17,2/18, 4/20, 5/20- pročišćeni tekst i 8/20) općinski načelnik Općine Vladislavci objavljuje dana 15. rujna 2020 godine

**JAVNI NATJEČAJ**

***za prodaju zemljišta u vlasništvu Općine Vladislavci***

Općina Vladislavci vlasnik je zemljišta označenog kao k.č.br. 200/2, upisana u zk.ul.broj: 614, k.o. Hrastin, površine 655,00 m 2.

Početna cijena za zemljište iznosi **31.500,00 kuna**.

Jamčevina za sudjelovanje u postupku kupoprodaje iznosi **3.150,00 kuna**, te se uplaćuje na račun Općine Vladislavci IBAN: HR8823900011857900009, model –HR68, poziv na broj – 7706-OIB ponuditelja, do krajnjeg roka za dostavu pisanih ponuda.

**ROK ZA PODNOŠENJE PONUDA: 30 dana od dana objave obavijesti o raspisanom Javnom natječaju u dnevnom tisku.**  
**Javno otvaranje ponuda obavit će se 16. listopada 2020. godine u 09:00 sati, u Vladislavcima, Kralja Tomislava 141, u prostorijama vijećnice.**

Zemljište je opterećeno pravom građenja pastoralnog centra u korist Župe Rođenja Svetog Ivana Krstitelja Vladislavci na razdoblje od 99 godina, na kojem je izgrađena kapelica, parkiralište i dvorište, te se prodaje u zatečenom stanju “VIĐENO – KUPLJENO” što isključuje mogućnost naknadnog ulaganja prigovora po bilo kojoj osnovi.

**PODNOŠENJE PONUDA**

Podnošenjem ponude ponuditelj je izričito suglasan da Općina Vladislavci može prikupljati, koristiti i dalje obrađivati dostavljene podatke u svrhu provedbe postupka javnog prikupljanja ponuda, sukladno propisima o zaštiti osobnih podataka.  
Ponuda i prilozi uz ponudu dostavljaju se u zatvorenoj omotnici.  
Na prednjoj strani omotnice potrebno je napisati naznaku sljedećeg sadržaja: “Ponuda za kupnju zemljišta u vlasništvu Općine Vladislavci – ne otvarati”.  
Ponude se podnose neposredno u pisarnici Općine Vladislavci, ili putem pošte na adresu: Općine Vladislavci, Kralja Tomislava 141, 31404 Vladislavci **do 15. listopada 2020. godine do 15:00 sati bez obzira na način dostave.**Ponude zaprimljene u Općinu Vladislavci nakon 15:00 sati 15. listopada 2020. 2020. godine smatraju se zakašnjelima i neće se razmatrati.  
Javno otvaranje ponuda održat će se u Općini Vladislavci, Vladislavci, Kralja Tomislava 141, u vijećnici, **16. listopada 2020. godine u 09:00 sati.**

**UVJETI SUDJELOVANJA**

Zemljište se prodaje u zatečenom stanju “VIĐENO – KUPLJENO” što isključuje mogućnost naknadnog ulaganja prigovora po bilo kojoj osnovi.  
U postupku javnog prikupljanju ponuda mogu sudjelovati sve fizičke i pravne osobe.  
Najpovoljnijim ponuditeljem smatra se ponuditelj koji je ponudio najvišu cijenu izraženu u kunama, a ponude dostavljene u drugoj valuti neće se razmatrati.  
U slučaju da isti ponuditelj dostavi više ponuda za isto zemljište, valjanom će se smatrati isključivo ponuda s najvećim iznosom ponuđene cijene.  
U slučaju da je dostavljeno više ponuda za isto zemljište s istom najvišom ponuđenom cijenom, najpovoljnijom ponudom će se smatrati ona koja je ranije zaprimljena.  
U slučaju odustanka prvog najpovoljnijeg ponuditelja, najpovoljnijim ponuditeljem smatra se sljedeći ponuditelj koji je ponudio najvišu cijenu uz uvjet da je veća od početne cijene.

U slučaju da su sve dostavljene ponude za isto zemljište s ponuđenom cijenom koja je niža od početne cijene, ponude se neće razmatrati.  
Općina Vladislavci zadržava pravo odustati od prodaje zemljišta u bilo kojem trenutku bez navođenja razloga.  
U slučaju da Općina Vladislavci odustane od prodaje zemljišta izvršit će povrat uplaćene jamčevine ponuditelju bez prava na kamatu za razdoblje od njezine uplate do isplate i pri tome ne snosi materijalnu ili drugu odgovornost prema ponuditeljima.   
Ponuditelj koji je odustao od ponude gubi pravo na povrat jamčevine.  
Nakon odabira najpovoljnijeg ponuditelja jamčevina će se odabranom ponuditelju uračunati u kupoprodajnu cijenu, a ostalim ponuditeljima Općina Vladislavci vratiti će jamčevinu u roku od 15 dana od dana otvaranja ponuda bez prava na kamatu za razdoblje od njezine uplate do povrata.  
Izabrani ponuditelj dužan je u roku od 8 (osam) dana od dana dostave odluke o izboru najpovoljnijeg ponuditelja izvršiti uplatu preostalog iznosa kupoprodajne cijene na račun Općine Vladislavci. U protivnom, smatra se da je ponuditelj odustao od kupnje te gubi pravo na povrat jamčevine.   
Po izvršenoj uplati kupoprodajne cijene, Općina Vladislavci i kupac zaključit će ugovor o kupoprodaji.

**SADRŽAJ PONUDE**

Ponuda mora sadržavati:

* kupoprodajnu cijenu u kunama (ponude dostavljene u drugoj valuti neće se razmatrati),
* podatke o podnositelju ponude (ime i prezime, odnosno naziv pravne osobe, prebivalište odnosno sjedište ponuditelja ako je isti pravna osoba, broj telefona, e-mail adresa),
* osobni identifikacijski broj (OIB),
* naziv banke i broj računa u IBAN konstrukciji ponuditelja za povrat jamčevine u slučaju neprihvaćanja ponude,
* fizičke i pravne osobe dužne su priložiti izvornik ili ovjerenu presliku potvrde nadležne Porezne uprave o podmirenju poreznog duga, koja ne smije biti starija od 30 dana od dana podnošenja ponude,
* fizičke i pravne osobe dužne su priložiti izvornik potvrde Jedinstvenog upravnog odjela Općine Vladislavci da nema duga prema proračunu Općine Vladislavci koja ne smije biti starija od 30 dana od dana podnošenja ponude
* fizičke osobe dužne su priložiti presliku važeće osobne iskaznice,
* pravne osobe dužne su priložiti izvadak iz sudskog registra,
* dokaz o izvršenoj uplati jamčevine na žiro račun Općine Vladislavci IBAN: HR8823900011857900009, model –HR68, poziv na broj – 7706-OIB ponuditelja, a u opisu plaćanja treba navesti jamčevina za ozbiljnost ponude
* ako je primjenjivo punomoć za zastupanje, odnosno ovlaštenje predstavnika pravne osobe.

 KLASA: 944-01/20-02/1  
URBROJ: 2158/07-02-20-02

Vladislavci, 15. rujna 2020. godine

OPĆINA VLADISLAVCI  
OPĆINSKI NAČELNIK

Marjan Tomas